 

**בבית הדין הצבאי המחוזי**

**במחוז שיפוטי מרכז**

בפני השופטת: סא"ל לידור דרכמן

בעניין: התובע הצבאי (ע"י ב"כ, סגן רם לוי)

נגד

הנאשם: XXX/X טוראי י' ד' ח' (ע"י ב"כ, עו"ד לימור ברמלי)

**הכרעת דין**

החייל מורשע, על פי הודאתו, בעבירה של התנהגות מבישה, לפי סעיף 129 לחוק השיפוט הצבאי, התשט"ו-1955, בכך שנעדר מיחידתו XXX מיום 03.12.2020 ועד יום 24.05.2021 למשך 173 ימים, בהתאם לכתב האישום המתוקן ולפרטים הנוספים.

1. **ניתנה היום, י"ח בטבת התשפ"ג, 11.01.2023, והודעה בפומבי ובמעמד הצדדים.**

**­­­­­\_\_\_\_\_\_\_\_\_\_\_\_\_**

**שופטת**

**גזר דין**

החייל הורשע על פי הודאתו בכתה אישום מתוקן בעבירה של התנהגות מבישה, בגין כך שנעדר מיחידתו במשך 173 ימים עד להתייצבותו, וזאת לאחר שהשלים הליך שילוב בן כשנה ומחצה.

מתדפיסו האישי עולה כי התגייס לצה"ל בחודש אפריל 2020 (ת/1). לחובתו שתי היעדרויות נוספות משירות בגינן נשפט בדין משמעתי.

עיון בתיק בית הדין מעלה כי החייל זכה לשבחים רבים ולחוות דעת חיוביות מצד מפקדו לאורך תקופת השילוב, וזאת על אף אתגרים וקשיים רבים עימם התמודד. בנסיבות אלה, בשים לב לחוות הדעת החיוביות ובסיום הליך השילוב בהצלחה, אני מורה על ביטול ימי התב"ן בכליאה וממליצה לשקול בחיוב גם את קיצור יתרת ימי התב"ן.

מדברי החייל עולה כי על אף המלצת בית הדין בדיון הקודם, טרם הוחזר החייל לתפקידו הקבוע תחת פיקודו של הקבט"ח. אשר על כן, עותק מגזר הדין יועבר בשנית לשלישת החטיבה ולקבט"ח הנוכחי, לבחינת האפשרות כי יוחזר לתפקידו לאלתר עד לסיום שירותו.

**על החייל נגזר עונש מאסר מותנה בן שלושים (30) ימים למשך שנה (1), לבל יעבור עבירה לפי סעיף 92 או 94 לחוק השיפוט הצבאי, התשט"ו - 1955.**

**מזכירות בית הדין תעביר את ההחלטה לאנשי הקשר במרכז אבחון וחוסן (גחל"ת), לאנשי הקשר במדור שילוב, לרמ"ד עריקים במקמש"ר ולמפקד החייל.**

**העתק יועבר גם לעו"ס בית הדין המשלב (**meshalev.tali@gmail.com**).**

**העתק יופנה למש"קי בית הדין המשלב של מחוז השיפוט, אשר מתבקשים לעדכן כי החייל השלים בהצלחה את הליך השילוב.**

**המזכירות תסמן את התיק במערכת חוק וצדק בסימון "הושלם הליך שילוב".**

* **זכות ערעור כחוק.**
1. **ניתן היום, י"ח בטבת התשפ"ג, 11.01.2023, והודע בפומבי ובמעמד הצדדים.**

\_\_\_\_\_\_\_\_\_\_\_\_\_\_\_

**שופטת**